Publication: Magyar Közlöny
Issue: MK-2000-76 (Year: 2000, Number: 76)
Era: 1990-2004
Section: amelyeket az 5/1990. (IV. 12.) KöHÉM rendelet A, B és C Függeléke határoz meg;
Paragraph Index: 271

4. Műszaki leírások és vizsgálatok 4.1. Általános megjegyzések Azokat az alkatrészeket, amelyek hatással lehetnek a szennyezőanyagok kibocsátására, úgy kell megtervezni, legyártani és felszerelni, hogy a motor normális üzemében, a rájuk ható rezgések ellenére, megfeleljenek a rendeletben előírt követelményeknek. A gyártónak olyan műszaki intézkedéseket kell tennie, hogy azok biztosítsák a szennyezőanyagok kibocsátásának hatékony korlátozását a motor egész élettartama alatt, normális üzemeltetési viszonyok mellett. Ezek a rendelkezések teljesítettnek tekinthetők, ha a 4.2.1., 4.2.3. és 5.3.2.1. pont rendelkezései sorra teljesülnek. Katalizátor és/vagy részecske-csapda alkalmazása esetén a gyártónak tartóssági vizsgálattal, melyet maga végezhet el, valamint megfelelő jegyzőkönyvekkel kell bizonyítania, hogy ezek a kipufogógáz utókezelő készülékek várhatóan jól fognak működni a motor egész élettartama alatt. A jegyzőkönyveket az 5.2. és különösen az 5.2.3. pont követelményeivel összhangban kell elkészíteni. A vevő számára megfelelő garanciát kell biztosítani. A készülék bizonyos motor-üzemóránkénti rendszeres cseréje megengedhető. Minden, a motor meghibásodásának megelőzését célzó, az utókezelő készülékkel kapcsolatban a motor alkatrészein vagy a rendszereken rendszeres időközönként végzett beállítás, javítás, szétszerelés, tisztítás vagy csere csak a szennyezőanyag-kibocsátást szabályozó rendszer kifogástalan működésének biztosításához technológiailag szükséges mértékben történjék. Ennek megfelelően a tervszerű megelőző karbantartás követelményeit elő kell írni a vevőnek átadott kezelési útmutatóban, vonatkoznia kell rájuk a fent említett garanciális rendelkezéseknek, és a típusjóváhagyás megadása előtt jóvá kell hagyatni őket a hatósággal. A kezelési útmutatónak az utókezelő készülék(ek) karbantartására/cseréjére és a garanciális feltételekre vonatkozó megfelelő részletét bele kell foglalni a 2. mellékletben leírt információs dokumentációba. 4.2. A szennyezőanyag-kibocsátásra vonatkozó műszaki előírások A típusvizsgálatra benyújtott motor által kibocsátott szennyezőanyagok mennyiségét az 5. számú mellékletben leírt módszerekkel kell mérni. Más rendszerek vagy analizátorok is elfogadhatók, ha az alábbi referencia-rendszerekkel egyenértékű eredményeket szolgáltatnak: — a kezeletlen kipufogógázban lévő gáznemű szennyezőanyagok mérésére az 5. számú melléklet 2. ábráján látható rendszer, — egy teljes átáramlású hígító rendszer hígított kipufogógázában lévő gáznemű szennyezőanyag mérésére az 5. számú melléklet 3. ábráján látható rendszer, — részecskékből álló szennyezőanyag-kibocsátásra a teljes átáramlású hígító rendszer, mely vagy minden üzemmódban külön szűrővel vagy egyszűrős módszerrel működik, és az 5. számú melléklet 13. ábráján látható. A rendszer egyenértékűségét egy hét (vagy több) ciklusos, a szóban forgó rendszert és a fenti referenciarendszerek egyikét (esetleg többet) összehasonlító korrelációs vizsgálat során kell megállapítani. Az egyenértékűség feltétele a súlyozott ciklusonkénti szennyezőanyag-kibocsátás átlagértékeinek ± 5%-on belüli megegyezése. Ehhez a 3. számú melléklet 3.6.1. pontjában leírt ciklust kell használni. 4.2.1. A szénmonoxid kibocsátásra, a szénhidrogének kibocsátására, a nitrogénoxidok kibocsátására és a részecskékből álló szennyezőanyag kibocsátására kapott értékek A, B, és C kategóriájú motorok esetében ne haladják meg az alábbi táblázatban szereplőket: Leadott teljesítmény (P) (kW) Szénmonoxid (CO) (g/kWh) Szénhidrogének (HC) (g/kWh) Nitrogénoxidok (NO x) (g/kWh) Részecskék (PT) (g/kWh) A: 130 ≤ P ≤ 560 5,0 1,3 9,2 0,54 B: 75 ≤ P < 130 5,0 1,3 9,2 0,70 C: 37≤ P < 75 6,5 1,3 9,2 0,85 4.2.2. A 4.2.1. pontban megadott határértékek a motort elhagyó gázra vonatkoznak, mielőtt az még bármilyen kipufogógáz utókezelő készüléken áthaladna 2000/76. szám 4.2.3. A szénmonoxid kibocsátásra, a szénhidrogének kibocsátására, a nitrogénoxidok kibocsátására és a részecskékből álló szennyezőanyag kibocsátására kapott értékek a D, E, F, G kategóriájú motorok esetében ne haladják meg az alábbi táblázatban szereplőket: Leadott teljesítmény (P) (kW) Szénmonoxid (CO) (g/kWh) Szénhidrogének (HC) (g/kWh) Nitrogénoxidok (NO x) (g/kWh) Részecskék (PT) (g/kWh) E: 130 ≤ P ≤ 560 3,5 1,0 6,0 0,2 F: 75 ≤ P < 130 5,0 1,0 6,0 0,3 G: 37 ≤ P < 75 5,0 1,3 7,0 0,4 D: 18 ≤ P < 37 5,5 1,5 8,0 0,8 4.2.4. Ha egy, e melléklet 6. szakasza és 2. számú melléklet 2. függeléke által meghatározott motorcsalád egynél több teljesítménysávra terjed ki, az anyamotor (típusjóváhagyás) és a család minden motortípusa (gyártásegyezőség) szennyezőanyag-kibocsátási értékeinek a magasabb teljesítménysáv szigorúbb követelményeinek kell megfelelniük. A kérelmező megteheti, hogy a motorcsaládok meghatározását egyes teljesítménysávokra korlátozza, és ennek megfelelően kéri a típusjóváhagyást. 4.3. Beépítés a nem-közúti mozgó gépbe A motor mozgó gépbe való beépítése feleljen meg a típusjóváhagyás érvényességi tartományában meghatározott korlátozásoknak. Ezenfelül a motor jóváhagyását illetően az alábbi jellemzőket is minden esetben teljesíteni kell: 4.3.1. a szívócsőben kialakuló nyomás ne legyen nagyobb annál, amit a 2. számú melléklet 1., illetve 3. függelékében a jóváhagyott motorra megadtak; 4.3.2. a kipufogó ellennyomás ne legyen nagyobb annál, amit a 2. számú melléklet 1., illetve 3. függelékében a jóváhagyott motorra megadtak.

Source: https://magyarkozlony.hu/hivatalos-lapok/f6b3e0692e72240a5611df7a96e8e4a2624aeddb/dokumentumok/e8018d8f267c273beb7981b2cf88af0511256903/letoltes